25 साल में साइकिल से देश के धार्मिक स्थलों पर जा चुके हैं राजेंद्र
raveesh.jha@dbcorp.in
उम्रथी32 साल, 1990 में घर पटियाला के टोहड़ा गांव से अमृतसर हरमिंदर साहिब मत्था टेकने के लिए साइकिल से निकल पड़े। सुबह 4 बजे घर से निकले। 250 किलोमीटर की यात्रा कर रात के 8 बजे हरमिंदर साहिब पहुंचे। मत्था टेका और अगले दिन सुबह गांव के लिए चल पड़े और रात को गांव पहुंच गए।
साइकिल से भ्रमण करने का सिलसिला यहीं नहीं रुका, 1990 से लेकर 2015 तक यानि कि 25 सालों में वह देश के सभी प्रसिद्ध गुरूद्वारों का साइकिल से भ्रमण कर चुके हैं। ये कारनामा पंजाब के पटियाला जिला के टोहड़ा गांव निवासी राजेंद्र सिंह का है। 57 साल के राजेंद्र सिंह 1993 से नाडा सािहब गुरुद्वारे में सेवादार लगे हुए हैं। अपने जानने वालों के बीच वह टोहड़ा के नाम से ही जाने जाते हैं। साइकिल भ्रमण के समय उनके जुबान पर वाहेगुरु का नाम होता है। वह 17 से 18 किलोमीटर प्रतिघंटा की तेजी से साइकिल चलाने का दावा करते हैं। 57 साल की उम्र में भी टोहड़ा बिल्कुल स्वस्थ्य हैं।
दुनिया भ्रमण करने का सपना
राजेंद्रसिंह ऊर्फ टोहड़ा ने बताया कि सरकार अगर उन्हें मदद करे तो उनका सपना पूरा हो सकता है। टोहड़ा का सपना है दुनिया भ्रमण करने का। इसके लिए सरकार से वह मदद चाहते हैं। उन्होंने कहा कि वह पूरी दुनिया में फिटनेस और साइकिलिंग को बढ़ावा देने का मैसेज फैलाना चाहते हैं। पिछले 25 सालो में ही सरकार की ओर से और ही किसी संस्था की ओर से उन्हें किसी प्रकार की मदद मिली है। कुछ दफे जो मदद मिली भी वह अपने जानने वालों से ही मिली।
टोहड़ा पिछले 25 साल में दिल्ली, िबहार, राजस्धान, महाराष्ट्र, यूपी, एमपी, सहित देश के विभिन्न जगहों पर बने प्रसिद्ध गुरुद्वारों में मत्था टेकने से साइकिल से ही गए हैं। अब तक के साइकिल भ्रमण में सबसे ज्यादा दूरी तय की है कन्याकुमारी जाने में। पंचकूला से कन्याकुमारी जाने का सफर 20 दिनों में तय किया, जिसमें उन्होने 3500 किलोमीटर का सफर तय किया। एक दिन में 200 से 250 किलोमीटर तक का सफर करते थे। अक्टूबर में वह 10 दिनों में 1700 किलोमीटर का सफर तय कर हजूर साहिब गए थे। यहां मत्था टेका और अगले दिन वापस फिर पंचकूला के लिए रवाना हो गए। अभी तक वह साइकिल से दिल्ली 10 बार, अमृतसर 20 बार, हजूर साहब 20 बार, हेमकुंड साहब 20 बार पटना साहिब 3 बार, अननंतपुर साहब 54 बार, दमदमा साहिब 3 बार जा चुके हैं।
hin_Deva lmo_Latn hin_Deva hin_Deva hin_Deva hin_Deva hin_Deva